**Henry Cochrane Williamson Gleditsch** (født 9. november 1902 i Kristiania, henrettet 7. oktober 1942 i Falstadskogen) var en norsk skuespiller, og grunnla Trøndelag Teater i 1937. Han ble henrettet for sin antinazistiske linje.

Liv og virke
------------

### Bakgrunn

Henry Gleditschs far var lektor ved Oslo katedralskole, men Henry tok selv artium som privatist etter å ha gått på Haagaas Artiumskursus, og studerte sosialøkonomi før han ble grepet av teateret.

### Skuespiller

Sesongen 1922-1923 leste han med skuespilleren Thomas Thomassen ved Nationaltheatret. Våren 1923 spilte han første gang ved det daværende Trondhjems Teater. Senere spilte han ved *Stavanger Theater*, Casino teater i Oslo, Centralteatret i Oslo 1927-1931, Den Nationale Scene 1931-1932. Han ble gift i 1932 med skuespillerkollegaen Synnøve Tanvik (1910–1980). Han drev friluftsteater somrene 1931 og 1932, drev *Søilen teater* i Oslo høsten 1934 og ledet *Ragna Wettergreens jubileumsturne* i 1936.

Våren 1937 arbeidet han med å etablere et fast teater i Trondheim. Byen hadde en egnet scene, og mottok en rekke gjestespill og turneer; men var altså uten et fast teater. Gjennom et sedvanlig energisk arbeid lyktes Gleditsch i å forene alle gode krefter, og et teater ble etablert samme høst, med ham som dets første sjef. Teateret hadde sin åpningsforestilling 14. oktober 1937.

Andre verdenskrig
-----------------

De ti uskyldige «sonofrene i Trøndelag» som Terboven, tysk rikskommissær i Norge under andre verdenskrig, lot henrette på Falstad fangeleir 7. oktober 1942 som represalie for sabotasjeforsøk som motstandsbevegelsen hadde utført: Otto Skirstad, Henry Gleditsch, Finn Berg, Gunnar Sandberg Birch og Per Tangen Lykke. Nederst: Hirsch Zvi Komissar, Hans Konrad Ekornes, Gunnar Bull Aakrann, Harald Langhelle og Peder Eggen.  Foto: Trondheim byarkiv 
Under andre verdenskrig stod han i spissen for en rekke tiltak for å motarbeide nazistenes inntog på teateret. Straks virksomheten ved Trøndelag Teater ble tatt opp igjen etter den tyske invasjonen 9. april 1940 inntok teatret en frontposisjon i det holdningsskapende motstands­arbeidet.

Byens nazikretser oppfattet nok Trøndelag Teater som et «jøssingrede» (nordmenn som var motstandere av okkupasjonen). Konsekvensen av Gleditschs tydelige motstandslinje var at han ble arrestert og henrettet den 7. oktober 1942, ansvarlig for å sette Gleditsch på listen var Henrik Rogstad, fylkesfører for NS i Sør-Trøndelag.

Gleditsch ble avbildet på et norsk frimerke i 2002. En byste av ham står i Trøndelag teater, laget av Gunnar Janson.

Filmografi (utvalg)
-------------------

* 

* 1939 – *De tre måske fire* – Generaldirektør John Johnsen
* 

* 1933 – *En stille flirt* – Gründer - skredderidirektør
* 

* 1929 – *Laila* – Mellet
* 

* 1927 – *Syv dage for Elisabeth* – Morten Gribb, journalist
* 

* 1927 – *Fjeldeventyret* – Hansen, student
* 

* 1926 – *Brudeferden i Hardanger* – Anders Bjåland som ung

Referanser
----------

1. ↑   Norsk biografisk leksikon, oppført som Henry Cochrane Williamson Gleditsch, Norsk biografisk leksikon ID Henry\_Gleditsch, besøkt 9. oktober 2017[Hentet fra Wikidata]
2. 1 2   Norsk biografisk leksikon, nbl.snl.no[Hentet fra Wikidata]
3. ↑   Norsk digitalt fangearkiv, norsk fangeregister person ID 13081[Hentet fra Wikidata]
4. ↑  Oddvin Aune (9. oktober 2022). «Teatersjefen som ble drept av nazistene». NRK. Besøkt 9. oktober 2022. «Agendaen var klar: Ti personer fra øvre sjikt av samfunnet skulle skytes. Dette skulle være noen som ble ansett som «åndelige opphavsmenn» for motstanden mot okkupantene. Hvilke ti skulle de velge? Den 26 år gamle fylkesføreren Rogstad fikk i oppdrag å sette opp en liste over lokale kandidater. Det er grunn til å tro at Gleditsch' navn var en av de første som havnet på blokka.»

Litteratur
----------

* Berg, Thoralf. «Henry Gleditsch» I: Norsk biografisk leksikon, bd 3. 2001
* Berg, Thoralf. *Teatersjef Henry Gleditsch og Trøndelag Teaters krigshistorie* 1992. *(hefte, 12 sider)*
* Brekke, Erik Melbye. *Henry Gleditsch : 9. november 1902-6. oktober 1942*. Oslo, 1945
* Kielland, Axel. «En teatersjef» I: *Utenfor Norskegrensen*. – Sth. : Bonnier, 1943

Eksterne lenker
---------------

* (en) Henry Gleditsch – kategori av bilder, video eller lyd på Commons Rediger på Wikidata
* (en) Henry Gleditsch på Internet Movie Database Rediger på Wikidata

* (no) Henry Gleditsch hos Sceneweb Rediger på Wikidata

* (sv) Henry Gleditsch i Svensk Filmdatabas Rediger på Wikidata

* (da) Henry Gleditsch på Filmdatabasen Rediger på Wikidata

* (da) Henry Gleditsch på danskefilm.dk Rediger på Wikidata

* (da) Henry Gleditsch på danskfilmogtv.dk Rediger på Wikidata

* (da) Henry Gleditsch på Scope Rediger på Wikidata

* (en) Henry Gleditsch på AllMovie Rediger på Wikidata

* (en) Henry Gleditsch hos The Movie Database Rediger på Wikidata
* Portrett av Henry Gleditsch 1934, Oslo museum

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Prabook **·** Historisk befolkningsregister **·** Geni **·** VIAF **·** GND **·** LCCN **·** ISNI **·** KulturNav **·** Fangeregisteret **·** Våre falne

 |